Hippodrom

En Hippodrom ass eng Installatioun mat enger ronner oder ovaler Pist, wou Päerdscourssen ausgedroe ginn. Eng Tribün mat Gradinen ass um Rand vun der Rennbunn fir d'Spectateuren reservéiert.

Déi éischt Hippodrome ginn an d'Antiquitéit zeréck a ware fir Päerdscoursse virgesinn, fir Päerd, déi geridde goufen oder eng Aart Weenche mam Reider nogegezunn hunn. Déi réimesch Zirkussen hunn deemools d'Roll vun engem Hippodrom gespillt. De bekanntste war den Circus Maximus zu Roum. De leschte war dee vu Konstantinopel, dee bis 1204 benotzt gouf.

Päerdscoursse sinn et am Mëttelalter a bis zur Neizäit besonnesch a Frankräich, Italien an England ginn. Mä déi éischt modern Coursse mat Päerd goufen de 15. Mee 1651 zu Paräis a Presenz vum Louis XIV a vum zukünftegen Charles II vun England ausgedro. Am 19. Joerhonnert huet d'Zuel vun den Hippodrome staark zougeholl, fir unzefänken a Frankräich, Italien an England.

Frankräich ass dat Land, dat de Rekord vun der Zuel vun Hippodromen hält. Méi wéi 250 Hippodrome sinn do erfaasst. Dat ass d'Hallschent vun den Hippodromen a ganz Europa.

 Déi bekanntst Hippodromen an der Welt 
 Belsch 
 Wellingtonrenbaan, Oostende
 Hippodrom vu Waregem, Waregem

 Däitschland 
 Hippodrom vu Riem, München
 Frankräich 
 Hippodrom vun Auteuil, Paräis
 Hippodrom vu Longchamp, Paräis
 Hippodrom vu Vincennes, Paräis

 England 
 Hippodrom vun Ascot, Ascot
 Südafrika 
 Hippodrom vun Arlington, Port Elizabeth
 Hippodrom vu Greyville, Durban
 Hippodrom vu Turfontein, Johannesburg
 USA 
 Belmont Park, Belmont (Banlieue vun New York)
 Churchill Downs, Louisville
 Meadowlands Racetrack, East Rutherford (Banlieue vun New York)
 Lëtzebuerg 
 Zu Dikrech si vun 1895 un bis kuerz nom Zweete Weltkrich gutt besicht Päerdscourssen am Dikrecher Hippodrom, op der Strooss fir op Miedernach, ausgedroe gi.

 Kuckt och 
 Päerdscourse
 Dikrech
 Um Spaweck 

Kategorie:Reitsport